pythainlp/thai_wikipedia_clean_20230101 huggingface dataset:
การควบคุมโดยพลเรือนมักถูกมองว่าเป็นลักษณะที่ต้องมีของเสรีประชาธิปไตย ที่มีเสถียรภาพ คำว่า "การควบคุมโดยพลเรือน" ในการวิเคราะห์เชิงวิชาการมักเกิดในบริบทของประชาธิปไตยซึ่งปกครองโดยข้าราชการที่มาจากการเลือกตั้ง แม้การที่ทหารอยู่ภายใต้การบังคับการควบคุมทางการเมืองจะมิใช่เอกลักษณ์เฉพาะในสังคมเสรีประชาธิปไตยเท่านั้น ตัวอย่างหนึ่ง คือ สาธารณรัฐประชาชนจีน เหมา เจ๋อตงกล่าวว่า "หลักของเรา คือ พรรคเป็นผู้สั่งปืน และจักต้องไม่ยอมให้ปืนเป็นผู้สั่งพรรค" ซึ่งสะท้อนความสำคัญสูงสุดของพรรคคอมมิวนิสต์จีน (ตลอดจนพรรคคอมมิวนิสต์ทั้งหมดโดยรวม) ในฐานะผู้ตัดสินใจตามระบบศูนย์รวมอำนาจปกครองประชาธิปไตยในทฤษฎีลัทธิมากซ์-เลนินและลัทธิเหมา
รถไฟชานเมืองบูดาเปสต์
รถไฟชานเมืองบูดาเปสต์ (Budapest Helyiérdekű Vasút) เป็นระบบขนส่งมวลชนประเภทรถไฟชานเมืองในเขตชานกรุงบูดาเปสต์ ประเทศฮังการี ใช้รางมาตรฐาน ไฟฟ้า 1000 โวลต์ โดยบางช่วงของเส้นทางเป็นทางใต้ดิน
มุ้ง
มุ้งไว้ป้องกันยุง หมัดและแมลงอื่น จึงสามารถป้องกันโรคที่สัตว์เหล่านี้เป็นพาหะได้ด้วย ตัวอย่างโรคที่สัตว์เหล่านี้เป็นพาหะ รวมถึงมาลาเรีย ไข้เด็งกี ไข้เหลือง สมองอักเสบหลายรูปแบบ ซึ่งรวมถึงไวรัสไนล์ตะวันตก มุ้งจะมีประสิทธิภาพได้ ตาต้องละเอียดพอที่จะกันแมลงได้โดยไม่ขัดขวางทัศนวิสัยหรือการไหลของอากาศจนรับไม่ได้ นอกจากนี้ ยังสามารถเพิ่มประสิทธิภาพของมุ้งได้มากโดยชุบยาฆ่าแมลงหรือสารขับไล่แมลงที่เหมาะสม
มุ้งทำมาจากฝ้าย พอลิเอทีลีน พอลิเอสเทอร์ พอลิโพรพีลีน หรือไนลอน ขนาดตา 1.2 มิลลิเมตรสามารถกันยุงได้ และตาที่ขนาดเล็กกว่านั้น เช่น 0.6 มิลลิเมตร สามารถกันแมลงกัดอื่นได้ เช่น ริ้นน้ำเค็ม
การผนวกไครเมียโดยสหพันธรัฐรัสเซีย
วิกฤตการณ์ไครเมีย พ.ศ. 2557 เป็นวิกฤตการณ์ทางการทูตในเขตปกครองตนเองไครเมีย ประเทศยูเครน อันเป็นผลสืบเนื่องจากการปฏิวัติยูเครน พ.ศ. 2557 ซึ่งโค่นรัฐบาลประธานาธิบดีวิคเตอร์ ยานูคอวิชในเคียฟ เมืองหลวงของประเทศ ตั้งแต่วันที่ 23 กุมภาพันธ์ มีกลุ่มชาติพันธุ์รัสเซียบางกลุ่มจัดการประท้วงคัดค้านเหตุการณ์ในเคียฟ และต้องการความสัมพันธ์หรือบูรณาการกับประเทศรัสเซียใกล้ชิดยิ่งขึ้น นอกเหนือไปจากการเพิ่มอัตตาณัติหรือให้เอกราชแก่ไครเมียถ้าเป็นไปได้ การประท้วงบางจุดมิได้ทั้งเกิดขึ้นเองหรือจำกัดอยู่บริเวณใดบริเวณหนึ่งทั้งหมด กลุ่มอื่น ซึ่งที่โดดเด่นประกอบด้วยชาวตาตาร์ไครเมียและชาติพันธุ์ยูเครน เดินขบวนสนับสนุนการปฏิวัติ ยานูคอวิชที่ถูกโค่นอำนาจลี้ภัยไปยังรัสเซีย และเรียกร้องให้กองทัพรัสเซียเข้าแทรกแซงและรักษา "กฎหมายและความสงบเรียบร้อย" ในยูเครน โดยเฉพาะอย่างยิ่งไครเมีย อย่างลับ ๆ
วันที่ 27 กุมภาพันธ์ ทหารติดอาวุธและสวมหน้ากากโดยไม่มีเครื่องยศซึ่งมีพฤติการณ์นิยมรัสเซียยึดอาคารสำคัญจำนวนหนึ่งในไครเมีย รวมทั้งอาคารรัฐสภาและท่าอาากศยานสองแห่ง
กลุ่มชายดังกล่าวทำลายโทรคมนาคมและบริการอินเทอร์เน็ตแทบทั้งหมดระหว่างไครเมียกับยูเครนส่วนที่เหลือ ภายใต้การปิดล้อมและมีผู้ชุมนุมอยู่ภายใน สภาไครเมียสูงสุดปลดรัฐบาลของสาธารณรัฐปกครองตนเองและเปลี่ยนตัวประธานสภารัฐมนตรีไครเมีย อะนาโทลีย์ มอฮิลอว์ (Anatolii Mohyliov) เป็นเซร์ฮีย์ อัคซอนอว์ (Sergey Aksyonov) กองกำลังรัสเซียซึ่งประจำอยู่ในไครเมียตามความตกลงทวิภาคีได้รับการเสริมกำลังและเรือรบสองลำจากกองเรือบอลติกของรัสเซียละเมิดน่านน้ำยูเครน รัฐบาลยูเครนกล่าวหารัสเซียว่าแทรกแซงกิจการภายในของยูเครน ขณะที่ฝ่ายรัสเซียปฏิเสธการกล่าวหาดังกล่าวอย่างเป็นทางการ
วันที่ 1 มีนาคม รัฐสภารัสเซียให้อำนาจประธานาธิบดีวลาดีมีร์ ปูตินใช้กำลังทหารในยูเครน หลังมีการร้องขอความช่วยเหลือจากผู้นำนิยมรัสเซียอย่างไม่เป็นทางการที่เพิ่งได้รับแต่งตั้ง เซร์ฮีย์ อัคซอนอว์ รักษาการประธานาธิบดียูเครน โอเล็กซันดร์ ทูร์ชินอฟ (Oleksandr Turchynov) มีคำสั่งว่าการแต่งตั้งนายกรัฐมนตรีไครเมียไม่ชอบด้วยรัฐธรรมนูญ แหล่งข่าวฝ่ายนิยมรัฐบาลอ้างว่าอาจมีการปลอมแปลงระหว่างการลงมติจัดการลงประชามติเอกราชปี 2557 และการเปลี่ยนแปลงรัฐบาลในไครเมีย สำนักงานอัยการสูงสุดแถลงว่า ผลใด ๆ จากการลงประชามติแย้งกับรัฐธรรมนูญแห่งยูเครนและไครเมีย ซึ่งต้องมีการลงประชามติทั่วประเทศ ผู้นำชาวตาตาร์ไครเมียกล่าวว่าพวกตนจะไม่เข้าร่วมหรือยอมรับการลงประชามติแยกประเทศใด ๆ
วันที่ 2 มีนาคม ยูเครนประกาศพร้อมรบเต็มกำลังและระดมพลทั่วประเทศ รองนายกรัฐมนตรีไครเมีย Rustam Temirgaliev รายงานว่ากองกำลังติดอาวุธทั้งหมดในดินแดนไครเมียล้วนถูกปลดอาวุธหรือเปลี่ยนฝ่ายแล้ว กระทรวงกลาโหมยูเครนอ้างว่ารายงานเหล่านี้ไม่เป็นความจริง ไม่นานจากนั้น หัวหน้ากองทัพเรือยูเครน Denis Berezovsky ประกาศในแถลงการณ์ทางโทรทัศน์ว่าเขาปฏิเสธไม่ปฏิบัติตามคำสั่งจากรัฐบาลที่ประกาศตนเองในเคียฟและประกาศความภักดีต่อทางการและประชาชนไครเมีย นายกรัฐมนตรีรัสเซีย ดมิทรี เมดเวเดฟ ประณามรัฐบาล Yatsenyuk ว่าไม่ชอบธรรม วันที่ 3 มีนาคม กองกำลังนิยมรัสเซียที่ไม่มีเครื่องยศยึดท่าเรือ Port Krym ใน Kerch ซึ่งมีเรือข้ามฟากไปยัง Port Kavkaz ในรัสเซีย กองทัพเรือรัสเซียเริ่มการฝึกซ้อมทางทหารในมณฑลคาลินินกราด ใกล้กับพรมแดนลิทัวเนียและโปแลนด์ ประธานาธิบดีลิทัวเนียและโปแลนด์เรียกร้องการหารือตามสนธิสัญญาเนโท ข้อ 4 วันเดียวกัน ช่องโทรทัศน์ที่รัฐบาลรัสเซียเป็นเจ้าของบางส่วน แชแนลวันรัสเซีย ออกรายงานเน้นว่า ชาวยูเครน 140,000 คนได้หลบหนีมายังรัสเซียผ่านพรมแดน ซึ่งได้เกิดการโต้เถียงเพราะรายงานดังกล่าวรวมภาพการจราจรติดขัดบนถนนไปยังโปแลนด์ มิใช่รัสเซีย
สภาแอตแลนติกเหนือและสหภาพยุโรปจะจัดการประชุมสุดยอดผู้นำฉุกเฉินในประเด็นดังกล่าว สหรัฐอเมริกา สหราชอาณาจักร ฝรั่งเศส เยอรมนีและสหภาพยุโรปประณามรัสเซีย โดยกล่าวหาว่ารัสเซียละเมิดกฎหมายระหว่างประเทศและละเมิดอธิปไตยของยูเครน
วันที่ 4 มีนาคม ปูตินหยุดการฝึกซ้อมทางทหารและถอนกำลังกลับจากพรมแดนยูเครน ปูตินแถลงในการจัดประชุมผู้สื่อข่าวว่าทหารที่ยึดครองฐานทัพมิใช่ทหารรัสเซีย หากแต่เป็นกำลังป้องกันตนเองท้องถิ่น เขากล่าวว่าขณะนี้ยังไม่มีความจำเป็นที่จะส่งกองกำลังเข้าไปในยูเครน แต่รัสเซียสงวนสิทธิที่จะใช้ทุกวิถีทางเป็นทางเลือกสุดท้ายต่อความเสี่ยงเกิดอนาธิปไตย ปูตินแถลงสนับสนุนการกำหนดการปกครองด้วยตนเองของชาวไครเมียเพื่อตัดสินสถานภาพของตนเกี่ยวกับยูเครน แต่อ้างว่ารัสเซียจะไม่ผนวกไครเมียด้วยกำลัง
สภาไครเมียสูงสุดลงมติเมื่อสมัยประชุมวันที่ 6 มีนาคม ว่าด้วยการเข้าเป็นส่วนหนึ่งของสหพันธรัฐรัสเซียอย่างเต็มตัว หลังเป็นส่วนหนึ่งของประเทศยูเครนมานานกว่า 6 ทศวรรษ การวินิจฉัยของสภาสูงสุดจะถูกเสนอต่อชาวไครเมียผ่านการลงประชามติหากรัสเซียรับคำร้องดังกล่าว การลงประชามติเดิมประกาศกำหนดไว้เป็นวันที่ 30 มีนาคม จะเลื่อนขึ้นมาเป็นวันที่ 16 มีนาคม 2557 และคำถามจะถูกเปลี่ยนเพื่อสะท้อนการลงมติเมื่อวันที่ 6 มีนาคมของสภาสูงสุดว่าจะสนองรับการรวมชาติกับรัสเซียหรือไม่
ในวันที่ 9 มีนาคม ประธานาธิบดีรัสเซีย วลาดีมีร์ ปูติน โทรศัพท์ถึงนายกรัฐมนตรีเยอรมนี อังเกลา แมร์เคิล และนายกรัฐมนตรีอังกฤษ เดวิด แคเมอรอน โดยปกป้องการเคลื่อนไหวเพื่อแยกตัวออกของผู้นำไครเมียนิยมรัสเซีย โดยกล่าวว่า พฤติการณ์ของพวกเขามุ่งเพื่อปกป้องผลประโยชน์อันชอบธรรมของประชากรในพื้นที่ อย่างไรก็ดี แมร์เกิลบอกปูตินว่า การลงประชามติดังกล่าวละเมิดรัฐธรรมนูญยูเครนและขัดต่อกฎหมายระหว่างประเทศ
วันที่ 11 มีนาคม รัฐสภาไครเมียลงมติและอนุมัติคำประกาศอิสรภาพสาธารณรัฐปกครองตนเองไครเมียและนครเซวัสโตปอลจากยูเครน ตั้งเป็นสาธารณรัฐไครเมีย โดยมีมติเห็นชอบ 78 เสียง จากทั้งหมด 100 เสียง
วันที่ 15 มีนาคม รัสเซียยับยั้งข้อมติสหประชาชาติที่ประกาศให้การลงประชามติที่จะมีในวันรุ่งขึ้นว่าด้วยสถานภาพในอนาคตของสาธารณรัฐปกครองตนเองไครเมียไม่สมบูรณ์ มีประเทศสมาชิก 13 ประเทศเห็นชอบ ได้แก่ สหรัฐ สหราชอาณาจักร ฝรั่งเศส ลักเซมเบิร์ก ชิลี อาร์เจนตินา ลิทัวเนีย จอร์แดน ไนจีเรีย ชาด รวันดา ออสเตรเลียและเกาหลีใต้ ส่วนจีนงดออกเสียง ต่อมาวันที่ 16 มีนาคม ชาวไครเมียออกเสียงในการลงประชามติว่าจะเข้าร่วมกับรัสเซียอีกครั้งหรือคืนสู่สถานภาพก่อนรัฐธรรมนูญปี 2535 รัฐมนตรีกลาโหมยูเครนและรัสเซียตกลงพักรบในไครเมียกระทั่งวันที่ 21 มีนาคม
วันที่ 17 มีนาคม รัฐสภาไครเมียประกาศอิสรภาพจากยูเครนอย่างเป็นทางการ และขอเข้าเป็นส่วนหนึ่งของสหพันธรัฐรัสเซียอย่างเต็มตัว รัสเซียรับรองเอกราชของไครเมียในวันเดียวกัน
วันที่ 27 มีนาคม สมัชชาใหญ่แห่งสหประชาชาติผ่านข้อมติไม่มีผลผูกมัดประกาศให้การลงประชามติไครเมียที่รัสเซียหนุนหลังเป็นโมฆะ โดยมี 100 ประเทศลงมติรับ 11 ประเทศลงมติไม่รับ และ 58 ประเทศงดออกเสียง
วันที่ 15 เมษายน รัฐสภายูเครนประกาศว่าไครเมียเป็นดินแดนที่ถูกรัสเซียยึดครองชั่วคราว
แคนไดซ์ แอคโคลา
อู๋จุน
14 Blades
แอสเทอริด
แอสเทอริด (Asterids) เป็นเคลดของพืชมีดอกในระบบ APG II พืชส่วนใหญ่ในเคลดนี้อยู่ใน Asteridae ในระบบ Cronquist และ Sympetalae ในระบบก่อนหน้านี้ สมาชิกประกอกด้วย
หมายเหตุ: “ + ...” = วงศ์ที่เคยแยกจากกันในระบบก่อนหน้านี้
บรูซ เดิร์น
บรูซ แม็กลีช เดิร์น  เกิดวันที่ 4 มิถุนายน ค.ศ. 1936 เป็นนักแสดงชาวอเมริกัน เขามักเล่นเป็นนักแสดงประกอบ โดยมากจะเล่นเป็นบทตัวร้าย เขาแสดงในภาพยนตร์มากกว่า 80 เรื่อง เขาได้รับเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์ในปี ค.ศ. 1978 เรื่อง "Coming Home" และรางวัลออสการ์ สาขานักแสดงนำชายยอดเยี่ยม ในปี ค.ศ. 2013 จากภาพยนตร์ เรื่อง "Nebraska"
เต่าร้าง
เต่าร้าง  เป็นพืชในวงศ์ Palmae เป็นปาล์มต้นเดี่ยว ขนาดใหญ่ ไม่มีหนาม ปล้องบนลำต้นยาว แผ่นใบเป็นร่องรูปตัว V ใบประกอบแบบขนนก 2 ชั้น ก้านใบยาวขนาดใหญ่ ออกดอกแล้วตาย ดอกช่อแยกเพศ ผลสุกสีแดง พบกระจายพันธุ์ตั้งแต่ศรีลังกา อินเดีย ตอนใต้ของจีน ไทยและเวียดนาม
เนื้อไม้ใช้ประโยชน์ในการก่อสร้าง และทำเครื่องมือทางการเกษตร เป็นไม้ประดับ ช่อดอกปาดเอาน้ำหวานมาผลิตน้ำตาลได้ ใบใช้มุงหลังคา ทำเชือก ยอดอ่อนต้มรับประทานได้ ทางภาคใต้นำยอดนำมาต้มกะทิกับกุ้ง ขนที่ผลเมื่อถูกผิวหนัง ทำให้เกิดผื่นแดงและคัน
จอย ชวนชื่น มีชื่อจริงว่า แสงดาว ทรงแสง เกิดเมื่อวันที่ 5 มกราคม พ.ศ. 2513 เป็นนักแสดงตลกชาวไทย ในคณะชวนชื่น มีผลงานภาพยนตร์กับที่ค่ายสหมงคลฟิล์ม เป็นส่วนใหญ่ ผลงานเด่นและเป็นที่จดจำมากที่สุดคือแสดงซิทคอมเรื่อง เฮง เฮง เฮง ทางช่อง 3
ด้านชีวิตส่วนตัว สมรสกับกรกฎ ม่วงงาม และเมื่อเวลา 00.04 น. ของวันพุธที่ 13 สิงหาคม พ.ศ. 2551 เธอก็ได้คลอดลูกแล้วที่โรงพยาบาลศรีสยาม โดยตั้งชื่อว่า "ด.ญ.พรรณดาว ม่วงงาม" ชื่อเล่น "น้องน้ำหวาน" น้ำหนัก 3,150 กรัม
เต่าร้างยักษ์
เต่าร้างยักษ์ เป็นพืชในวงศ์ Palmae เป็นปาล์มต้นเดี่ยว ขนาดใหญ่ ไม่มีหนาม ปล้องบนลำต้นยาว แผ่นใบเป็นร่องรูปตัว V ใบประกอบแบบขนนก 2 ชั้น ก้านใบยาวขนาดใหญ่ ออกดอกแล้วตาย ดอกช่อ แขนงช่อยาว ผลมี 1-3 เมล็ด ผลสีแดงเข้ม พบในฟิลิปปินส์และอินโดนีเซีย ปาดน้ำตาลจากช่อดอกได้ ยอดอ่อนต้มสุกรับประทานได้ ใบใช้มุงหลังคา เส้นใยในกาบใบใช้ทำเชือก ใช้เป็นไม้ประดับ
ลำเท็ง
ลำเท็ง หรือ ลำเพ็ง  เป็นพืชในวงศ์ Pteridaceae ลำต้นอยู่บนดินแต่เลื้อยพันต้นอื่นได้ ใบประกอบ ผิวใบเมื่ออ่อนสีแดง แก่แล้วเขียวเป็นมัน สร้างสปอร์สีน้ำตาลที่ด้านล่างของใบ ลำต้นใช้ทำเชือก ใบรับประทานได้ เฉพาะใบใช้ใส่ในต้มส้มทางภาคใต้
Stenochlaena palustris
ฮูโก ฟาน เดอร์ โกส์
เมจิกซีดส์
เมจิกซีดส์  เป็นนวนิยาย ค.ศ. 2004 โดยวี เอส ไนพอล ที่ได้รับการตีพิมพ์โดยอัลเฟรด เอ คนอพฟ์ (สหรัฐอเมริกา) นวนิยายเรื่องนี้มีฉากอยู่ในประเทศอินเดียและทวีปยุโรป (กรุงเบอร์ลินและกรุงลอนดอน)
"เมจิกซีดส์" เป็นภาคต่อของนวนิยาย ค.ศ. 2001 เรื่อง"ฮาล์ฟอะไลฟ์" โดย"เมจิกซีดส์"ใช้เวลานานกว่า "ฮาล์ฟอะไลฟ์" ในการเดินเรื่อง ซึ่งเป็นเรื่องราวของวิลลี โซเมอร์เซต แชนแดรน ที่เป็นชาวอินเดียย้ายถิ่น ผู้อาศัยอยู่กับน้องสาวของเขาชื่อ สโรจินี ในกรุงเบอร์ลิน เขาได้ถูกบังคับให้มายังประเทศเยอรมนีภายหลังการปฏิวัติในประเทศแถบแอฟริกาที่ไม่มีชื่อ (สมมติเป็นโมซัมบิก) ที่บังคับให้เขาต้องรับการเนรเทศ โดยเขาได้ใช้เวลา 18 ปีในทวีปแอฟริกา และเกิดความไม่สบายใจในการใช้ชีวิตในแถบยุโรป น้องสาวของเขาได้ส่งให้เขากลับไปอยู่ที่ประเทศอินเดียและได้มีส่วนพัวพันกับการรบแบบกองโจรคอมมิวนิสต์ที่นั่น เขายอมรับภารกิจในครั้งนี้ แต่ไม่ได้มีความรู้สึกมุ่งมั่นอย่างแท้จริงที่จะก่อให้เกิดการกบฏ เขาปลดเปลื้องความคิดที่ผิดออกไปได้อย่างรวดเร็วเกี่ยวกับการรบแบบกองโจร ในข้อบกพร่องส่วนบุคคลของเขาเหล่านั้น และกลยุทธ์การเคลื่อนไหวโดยไม่ไตร่ตรอง แต่ก็ยังคงมีส่วนร่วมกับพวกของเขาในบางส่วนเนื่องมาจากความเฉื่อยช้า กับอีกส่วนหนึ่งที่กลัวว่าเพื่อนเก่าอาจจะสังหารเขา ในที่สุดเขาก็ถูกจับกุมและกักขัง และได้พบว่าชีวิตในคุกดีกว่าชีวิตที่ต้องรีบเร่ง เขาได้รับการปล่อยตัวออกจากคุกเมื่อเพื่อนชาวอังกฤษที่ชื่อโรเจอร์ได้จัดพิมพ์ชุดเรื่องสั้นของเขาใหม่ ซึ่งทำให้เกิดความลำบากใจบางประการต่อรัฐบาลของอินเดีย วิลลีได้ย้ายไปยังกรุงลอนดอน และ ณ ที่แห่งนี้ เขาก็ได้พบว่าตนเองได้มาอยู่ในกลุ่มชนชั้นกลางระดับบน ก่อนที่จะระหกระเหินมาใช้ชีวิตอยู่ในเขตชานเมือง กับการเย้ยหยันทุกรูปแบบและความรู้สึกเงียบสงบในโลกที่ปิดทึบ
ฉากแท่นบูชาพอร์ตินาริ
Magic Seeds
ตระกูลเมดีชี
ตระกูลวิสคอนติ
โมอัสซา เดมเบเล
แยน แฟร์ทองเงิน
ฌอง-โกล็ด วอง ดัม
จัสติน เอแนง
เทศบาลตำบลสระพระ
เทศบาลตำบลสระพระ เป็นเทศบาลแห่งหนึ่งใน อำเภอพระทองคำ จังหวัดนครราชสีมา
เทศบาลตำบลสระพระ ตั้งอยู่ห่างจากตัวจังหวัดนครราชสีมาไปทางทิศเหนือ ประมาณ 30 กิโลเมตร
ตำบลสระพระแบ่งเขตการปกครองออกเป็น 11 หมูบ้าน ดังนี้
ดาเนียล ฟาน บุยเทิน
ปีเตอร์ พอล รูเบนส์
รถรางในบูดาเปสต์
ระบบรถรางในบูดาเปสต์  เป็นระบบขนส่งมวลชน ประเภทรถรางในกรุงบูดาเปสต์ ประเทศฮังการี โดยรถรางนี้ ถือว่าเป็นระบบขนส่งมวลชนที่เป็นกระดูกสันหลังของเมืองเลยก็ว่าได้ มีผู้โดยสารมากกว่า 100 ล้านคน นับได้ว่าเยอะกว่าผู้โดยสารที่มาใช้รถไฟใต้ดินบูดาเปสต์
ตั้งแต่เปิดให้บริการ ค.ศ. 1866 รถรางบูดาเปสต์ ถือเป็นหนึ่งในระบบรถรางที่ใหญ่ที่สุดในโลก ระยะทางทั้งหมด เมื่อปี ค.ศ. 2014 มีจำนวน 33 เส้นทาง โดยมี บริษัทขนส่งบูดาเปสต์ ซึ่งอยู่ภายใต้การดูแลของ ศูนย์ขนส่งบูดาเปสต์ เป็นเจ้าของ
อาเดรียน ฟาน โอสเตด
การขนส่งระบบรางในประเทศเช็กเกีย
การขนส่งระบบรางในประเทศเช็กเกีย สถิติผู้โดยสาร 162.906 คน และสินค้า 68.37 ล้านตันในปี ค.ศ. 2009 รถไฟโดยสารดำเนินการโดยบริษัทรถไฟแห่งชาติ การรถไฟเช็ก และรถไฟสินค้า ดำเนินการโดย การรถไฟสินค้าเช็ก ใน ค.ศ. 2009 มีทางรถไฟรวม 9,420 กิโลเมตร โดยมี 3,153 กิโลเมตร ติดตั้งจ่ายไฟฟ้าแก่ราง รถไฟในประเทศนี้ มีพรมแดนติดต่อกับ 4 ประเทศ ได้แก่ ออสเตรีย เยอรมนี โปแลนด์ และสโลวาเกีย โดยศูนย์รวมผู้โดยสารมักจะมีในเมือง ปราก ออสตราวา เบรแคลฟ สถานีรถไฟที่มีผู้โดยสารเยอะที่สุดคือ สถานีรถไฟกลางปราก
อาเดรียน เบราเวอร์
เกอร์ริต ดู
ยกกางเขน (รูเบนส์)
ญวน (กลุ่มชาติพันธุ์)
เขมร (กลุ่มชาติพันธุ์)
การรถไฟเช็ก
การรถไฟเช็ก  เป็นบริทรถไฟหลักที่ดำเนินการการขนส่งระบบรางในประเทศเช็กเกีย ก่อตั้งในปี ค.ศ. 1993 ภายหลังจากการแยกประเทศเชโกสโลวะเกียออกจากกันเป็นสาธารณรัฐเช็ก (เช็กเกีย) และสโลวาเกีย ในปี ค.ศ. 2010 มีรายได้รวม CZK 41.0 พันล้าน (€1.6bn, $2.1bn) รายได้จากผู้โดยสารประมาณ CZK 18.7 พันล้าน รายได้จากสินค้า ประมาณ CZK 11.8 พันล้าน รายได้จากโครงสร้างประมาณ CZK 5.2 ันล้าน มีลูกจ้าง 38,000 คน เป็นบริษัทรถไฟที่มีลูกจ้างมากที่สุดในประเทศ
สถานีรถไฟกลางปราก
สถานีรถไฟกลางปราก (, "Praha hl. n.") เป็นสถานีรถไฟที่ใหญ่และมีผู้ใช้บริการมากที่สุดในกรุงปราก สาธารณรัฐเช็ก และเปิดให้บริการใน ค.ศ. 1871 ใช้ชื่อว่า ฟรันซ์ โยเซฟ เพื่อเป็นเกียรติแด่จักรพรรดิฟรันซ์ โยเซฟที่ 1 แห่งออสเตรีย และในระหว่างช่วงสาธารณรัฐเช็กโกสโลวาเกีย สถานีนี้ใช้ชื่อว่า "วิลสัน" เพื่อเป็นเกียรติแด่ ประธานาธิบดีสหรัฐอเมริกา วูดโรว์ วิลสัน โดยมีรูปปั้นของเขาอยู่หน้าสถานี สถิติ ค.ศ. 2010 มีรถไฟ 132,560 ขบวน ผู้โดยสาร 22 ล้านคน
รถไฟใต้ดินปราก สายเอ
รถไฟใต้ดินปราก สายเอ (, สายสีเขียว) เป็นเส้นทางรถไฟใต้ดินในกรุงปราก สาธารณรัฐเช็ก เปิดให้บริการเป็นสายที่ 2 ของเมือง โดยเปิดให้บริการส่วนแรกสุดใน ค.ศ. 1978 ทำการก่อสร้างส่วนต่อขยายและเปิดใช้งานเรื่อยมาในช่วงคริสต์ทศวรรษ 1980 ปัจจุบันมีจำนวน 13 สถานี มีระยะทาง และกำลังก่อสร้างอีก 4 สถานี
รถไฟใต้ดินปราก สายบี
รถไฟใต้ดินปราก สายบี  หรือ สายสีเหลือง เป็นสายรถไฟใต้ดินในกรุงปราก สาธารณรัฐเช็ก เปิดใช้งานลำดับที่ 3 เปิดใช้งานส่วนแรกใน ค.ศ. 1985 และเปิดส่วนต่อขยายเรื่อยมาในช่วงคริสต์ทศวรรษ 1990 ปัจจุบันเป็นสายยาวสุดในปราก มี 24 สถานี ระยะทาง
พ็อกเก็ตมอนสเตอร์ XY
พ็อกเก็ตมอนสเตอร์ XY หรือ โปเกมอน เอกซ์วาย  เป็นภาพยนตร์อนิเมะซีรีส์โปเกมอนลำดับที่ 5 เป็นภาคต่อจาก พ็อกเก็ตมอนสเตอร์ เบสวิช ภาคนี้ได้มีการแบ่งออกเป็น 2 ซีซั่นย่อย ๆ คือ
โปเกมอน XY เป็นซีรีส์ที่นำมาจากเกม โปเกมอน X และ Y โดยเป็นซีรีส์ที่พูดถึงการเดินทางของพวกซาโตชิในเขตคาลอส โดยมีผู้ร่วมเดินทางคือเซเรน่า ซิตรอนและยูรีก้า ซึ่งในซีรีส์นี้ ได้มีความเปลี่ยนแปลงอย่างมากเพราะเป็นซีรีส์ที่โปเกมอนสามารถพัฒนาร่างเมก้าได้ รวมถึงความสัมพันธ์ของตัวละครหลัก ๆ อย่างลึกซึ้งมากกว่าซีรีส์ก่อน ๆ และได้มีการเปลี่ยนแปลงในส่วนของแก๊งร็อคเก็ตไม่ให้เก่งเกินไปเหมือนในภาคที่แล้ว
ในซีซั่น XY &amp; Z จะเป็นปรากฏตัวของแก๊งแฟลร์และเป็นการต่อสู้ครั้งใหม่ของพวกซาโตชิ
รายชื่อตอนในโปเกมอน XY.
พ็อกเก็ตมอนสเตอร์ XY.
พ็อกเก็ตมอนสเตอร์ XY &amp; Z.
พ็อกเก็ตมอนสเตอร์ XY ภาคพิเศษ พัฒนาร่างเมก้าที่แข็งแกร่งที่สุด.
พ็อกเก็ตมอนสเตอร์ XY ภาคพิเศษ สุดยอดร่างพัฒนาเมก้า (ポケットモンスター XY 特別編 最強メガシンカ) เป็นตอนพิเศษที่มีเนื้อหาช่วงเวลาเดียวกับซีรีส์หลัก (XY) โดยมีเทรนเนอร์ อลันเป็นตัวเอกของเรื่อง เพื่อตามหาสุดยอดพลังวิวัฒนาการเมก้า มีจำนวนตอนทั้งหมด 4 ตอน
พ็อกเก็ตมอนสเตอร์ XY ออกอากาศครั้งแรกในประเทศญี่ปุ่นเมื่อวันที่ 17 ตุลาคม ค.ศ. 2013 ออกอากาศทุกวันพฤหัสบดีเวลา 19:00 - 19:30 น. ทางสถานีโทรทัศน์ทีวีโตเกียว
ในส่วน ประเทศไทย ทรูวิชันส์ได้เป็นผู้ถือลิขสิทธิ์โปเกมอน และได้มีการนำพ็อกเก็ตมอนสเตอร์ XY มาออกอากาศ โดยออกอากาศครั้งแรกผ่านทางช่อง ทรูสปาร์ก เมื่อวันที่ 18 ตุลาคม 2557 เวลา 09.00 น. ทุกวันเสาร์ - อาทิตย์ และ 19.00 ใน พ็อกเก็ตมอนสเตอร์ XY &amp; Z ย้ายช่องเป็นช่อง ทรูสปาร์ก Jump ทุกวันเสาร์ เวลา 09.00 น. เมื่อวันที่ 8 พฤษภาคม 2559 และออกอากาศทางช่อง ทรูโฟร์ยู เมื่อวันที่ 1 พฤศจิกายน 2557 ทุกวันเสาร์ - อาทิตย์ เวลา 08.30 น. อย่างไรก็ตามในเดือนพฤษภาคมถึงวันที่ 24 มกราคม 2559 ได้เปลี่ยนวันออกอากาศเป็นวันเสาร์เพียงวันเดียวจนจบภาค ส่วนวันอาทิตย์นำตอนที่เนื้อหาเด่นมารีรันแทนทั้งทรูสปาร์กและทรูโฟร์ยู ในวันที่ 1 พฤศจิกายน 2558 ได้ถูกย้ายเวลาเป็น 8.00 น. ในวันที่ 31 มกราคม 2559 ถึง 7 พฤษภาคม 2559 เป็นต้นไปได้เปลี่ยนวันฉายเป็นทุกวันอาทิตย์อย่างเดียว ต่อมาได้ออกอากาศทางการ์ตูนคลับแชนเนล ในเดือนกุมภาพันธ์
เนื้อคู่ The Final Answer
เนื้อคู่ The Final Answer เป็นละครซิตคอม ของค่ายภาพยนตร์จีทีเอช (GTH) และ aqua media 360 ออกอากาศทุกวันอาทิตย์ เวลา 20.00 น. - 21.00 น. ทางจีทีเอชออนแอร์ เป็นเนื้อคู่ประตูถัดไป ภาคที่4 เริ่มออกอากาศเป็นครั้งแรก 23 กุมภาพันธ์ พ.ศ. 2557 และออกอากาศซ้ำอีกครั้งทางช่องจีเอ็มเอ็มวันทุกวันเสาร์ เวลา 16.00 น. - 17.00 น. เริ่มตั้งแต่วันที่ 5 กรกฎาคม พ.ศ. 2557 โดยแฟนๆ ส่วนหนึ่งลงความเห็นว่าละครกระแสตอบรับไม่ดี จึงมารีรันทางฟรีทีวีเพิ่ม
เรื่องราวชวนติดตามของรักสี่ห้าเศร้าของเพื่อนแก๊งเดียวกัน ขวัญใจ โจ คุณวี ภูผา ธิดา ที่เริ่มต้นจากนิมิตสุดประหลาดของธิดา ที่ได้ตีความว่าทั้งหมดอาจเป็นเนื้อคู่กัน !! เส้นทางรักของทั้งห้ากำลังดุเด็ดเผ็ดมันส์ เมื่อขวัญใจและคุณวีได้ตกร่องปล่องชิ้นเป็นของกันและกัน ในขณะที่ธิดาก็เริ่มยอมเปิดใจรับ ภูผา ไว้พิจารณาในฐานะคนรักอีกด้วย ในขณะที่โจกลายเป็นหมาหัวเน่าและเพิ่งรู้ใจตัวเองว่ายังคงรัก ขวัญใจ แฟนเก่าอยู่เสมอมา แต่แล้วจู่ ๆ เรื่องของพวกเขาก็เงียบหายไปนับตั้งแต่ปี 2012 2 ปี เต็มที่ไม่มีใครได้ยินข่าวคราวรวมถึงชาวคอนโดสวัสดีทวีสุข ได้แก่ ต่อ ต้นข้าว คุณรุจน์ คุณโฉม เป็น 2 ปีที่โลกยังคงหมุนไปท่ามกลางความสงสัยของผู้คนว่าพวกเขาหายไปไหน พวกเขาเป็นอย่างไร และพวกเขาจะกลับมาไหม คำถามเหล่านั้นกำลังจะได้รับคำตอบ เมื่อหนีวิกฤตการณ์น้ำท่วมโลกในปี 2012 ตามคำทำนายเรื่องวันสิ้นโลกและหลักการคำนวณทางวิทยาศาสตร์ของคุณวี พวกเขาใช้คุกใต้ดินของคอนโดสวัสดีทวีสุขเป็นหลุมหลบภัย และวันนี้ทุกคนกำลังจะกลับขึ้นมาใช้ชีวิตตามปกติอีกครั้ง แต่ทว่าไม่มีสิ่งใดจะเป็นปกติได้อีกเมื่อ ข้อ 1. ทั้งหมดพบว่า 2 ปี นั้นไม่ได้เกิดเหตุการณ์น้ำท่วมโลกใด ๆ เลย ข้อ 2. วันนี้ไม่มีคอนโดสวัสดีทวีสุขอีกต่อไปเพราะ คอนโดสวัสดีทวีสุขได้ถูกเวนคืนไปสร้างรถไฟฟ้าเป็นที่เรียบร้อยแล้วจึงเป็นที่มาของบ้านสวัสดีทวีสุข บ้านเช่าสมบัติชิ้นสุดท้าย ที่คุณรุจน์ตั้งชื่อเพื่อไว้อาลัยแด่คอนโดสวัสดีทวีสุข และจะด้วยความผูกพันหรือเหตุใดก็ตาม สุดท้ายทั้งหมดกลับมาอยู่ที่รวมกันที่นี่อีกครั้ง แถมคุณโฉมเจ้าของเทพีมินิมาร์ทใต้คอนโดเก่าและบาร์เกเร ร้านเหล้าต่อที่แฮงก์เอาท์ประจำของชาวแก๊ง ก็ยังสามารถมาโผล่ทำกิจการหน้าสนามหญ้าหน้าบ้านสวัสดีทวีสุขอีกด้วย
พิรดา เตชะวิจิตร์
พิรดา เตชะวิจิตร์ (เกิด 7 สิงหาคม พ.ศ. 2527) เป็นวิศวกรดาวเทียมประจำสำนักงานพัฒนาเทคโนโลยีอวกาศและภูมิสารสนเทศ (GISTDA) และเป็นผู้ชนะในโครงการ แอ็กซ์ อพอลโล สเปซ อคาเดมี (AXE Apollo Space Academy)
พิรดา ชื่อเล่นชื่อ มิ้ง เกิดที่จังหวัดลำปาง เป็นบุตรของ มาโนชญ์และวัชรินทร์ เตชะวิจิตร์ ซึ่งทำธุรกิจโรงงานเซรามิก จบชั้นมัธยมศึมษาที่โรงเรียนลำปางกัลยาณี และชั้นอุดมศึกษาระดับปริญญาตรีที่คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สาขาวิศวกรรมคอมพิวเตอร์ ขณะเรียนอยู่ชั้นปีที่ 3 พิรดาได้รับทุนไปฝึกงานที่บริษัทอินเทล ประเทศอินเดีย เป็นเวลาหนึ่งปี ก่อนจะกลับมาเรียนจนจบ และได้รับทุนจากจิสด้า (GISTDA) ไปศึกษาต่อในระดับปริญญาโท ด้านวิศวกรรมดาวเทียม ที่สถาบัน ISAE ประเทศฝรั่งเศส
พิรดายังเคยได้เข้าแข่งขันรายการแฟนพันธุ์แท้ ในเรื่อง Apollo ทางช่อง ททบ.5 ในปี พ.ศ. 2556 และได้เป็นสุดยอดแฟนพันธุ์แท้ในเรื่องดังกล่าวอีกด้วย
พิรดาผ่านการคัดเลือกรอบสุดท้ายเป็น 1 ใน 23 คน ในโครงการ แอ็กซ์ อพอลโล สเปซ อคาเดมี (AXE Apollo Space Academy) อย่างไรก็ตาม บริษัท XCOR ผู้พัฒนายาน LYNX MARK II ได้ประกาศหยุดการพัฒนายานดังกล่าวไปในปี พ.ศ. 2559 โดยยังไม่มีการปล่อยขึ้นสู่อวกาศ
ปลดแอก คนย่ำคน
ปลดแอก คนย่ำคน  เป็นภาพยนตร์อังกฤษ/อเมริกันแนวดรามาประวัติศาสตร์ ดัดแปลงจากอัตชีวประวัติชื่อเดียวกัน (ชื่อภาษาไทยคือ "ฤๅสิ้นสุดมนุษยภาพ") ในปี ค.ศ. 1853 แต่งโดยโซโลมอน นอร์ธัป เสรีชนชาวนิวยอร์กผู้ถูกลักพาตัวในวอชิงตันดีซีในปี ค.ศ. 1841 และถูกขายเป็นทาส ต้องทำงานในโรงฝ้ายในรัฐลุยเซียนาเป็นเวลาสิบสองปีกว่าจะได้รับอิสรภาพ อัตชีวประวัติของนอร์ธัปที่เป็นวิชาการฉบับแรกได้รับการตรวจแก้โดยซู อีคินและโจเซฟ ล็อกส์ดอนในปี ค.ศ. 1968 โดยเทียบเคียงและปะติดปะต่อเนื้อหาให้มีความถูกต้องสมบูรณ์
ภาพยนตร์นี้เป็นภาพยนตร์เรื่องที่สามที่สตีฟ แม็กควีน เป็นผู้กำกับ โดยมีจอห์น ริดลีย์ เป็นผู้เขียนบท และชูอิเทล เอจิโอฟอร์แสดงเป็นโซโลมอน นอร์ธัป และมีนักแสดงสมทบคือไมเคิล ฟาสเบนเดอร์, เบเนดิกต์ คัมเบอร์แบทช์, พอล ดาโน, พอล เจียมัตติ, ลูพีตา ญองอ, ซาร่า พอลสัน, แบรด พิตต์ และอัลเฟร วูดดาร์ต ภาพยนตร์ถ่ายทำในนิวออร์ลีน รัฐลุยเซียนา ตั้งแต่ 27 มิถุนายนถึง 13 สิงหาคม พ.ศ. 2555 ด้วยงบ 20 ล้านดอลลาร์สหรัฐ โดยเลือกถ่ายทำในสถานที่ปลูกฝ้ายในประวัติศาสตร์สี่แห่ง คือเฟลิซิตี แม็กโนเลีย โบเคจ และเดสเตรฮาน ซึ่งในบรรดาทั้งสี่ที่นี้ แม็กโนเลียเป็นที่ที่ใกล้กับสถานที่ปลูกฝ้ายที่โซโลมอนถูกขังมากที่สุด
เมื่อภาพยนตร์ออกฉายในปี พ.ศ. 2556 ภาพยนตร์ได้รับเสียงตอบรับแง่บวกอย่างล้นหลาม และได้รับการขนานนามว่าเป็นภาพยนตร์ที่ดีที่สุดแห่งปีในสื่อหลายสำนัก รวมทั้งประสบความสำเร็จในด้านรายได้ที่ทำรายได้กว่า 159 ล้านดอลลาร์สหรัฐจากงบเพียง 20 ล้านดอลลาร์สหรัฐ ในปี พ.ศ. 2557 ภาพยนตร์ได้รับรางวัลออสการ์สามรางวัล ได้แก่ภาพยนตร์ยอดเยี่ยม (เป็นภาพยนตร์ที่มีผู้กำกับหรือโปรดิวเซอร์ผิวดำเรื่องแรกที่ได้รับรางวัลดังกล่าว), สาขานักแสดงสมทบหญิงยอดเยี่ยม (สำหรับลูปิตา ยองโง) และสาขาบทภาพยนตร์ดัดแปลงยอดเยี่ยม (สำหรับจอห์น ริดลีย์) นอกจากนี้ยังได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามาและรางวัลบาฟต้าสาขาภาพยนตร์ยอดเยี่ยม และนักแสดงนำชายยอดเยี่ยม (สำหรับชูอิเทล เอจิโอฟอร์)
ในปี ค.ศ. 1841 โซโลมอน นอร์ธัป (ชูอิเทล เอจิโอฟอร์) เป็นเสรีชนชาวแอฟริกันอเมริกัน ทำงานเป็นช่างไม้และมือเล่นไวโอลินผู้มีฝืมือ อาศัยอยู่กับภรรยาและบุตรสองคนที่ซาราโตกาสปริงส์ รัฐนิวยอร์ก ต่อมามีชายสองคน (สก็อต แม็กไนรีย์และทาราน คินเลียม) เสนองานเป็นนักดนตรีเป็นเวลาสองสัปดาห์กับโซโลมอน แต่กลับลากเขาไปจนโซโลมอนสลบ เมื่อตื่นขึ้นมาก็พบว่าตัวเองติดโซ่ตรวนกำลังจะถูกขายเป็นทาสในอีกไม่ช้า โซโลมอนถูกส่งไปนิวออร์ลีนในชื่อ "แพล็ต" ในฐานะทาสผู้หลบหนีจากจอร์เจีย หลังจากถูกรุมทำร้ายอยู่เนือง ๆ เจ้าของโรงฝ้ายชื่อวิลเลียม ฟอร์ด (เบเนดิกต์ คัมเบอร์แบทช์) ซื้อเขาไป โซโลมอนกับวิลเลียมซึ่งเป็นนายผู้ใจบุญอยู่ด้วยกันได้ดี โดยโซโลมอนได้ทำทางน้ำให้การขนส่งท่อนซุงในหนองบึงเป็นไปได้อย่างรวดเร็วและเสียค่าใช้จ่ายน้อยที่สุด วิลเลียมให้ไวโอลินแก่โซโลมอนเพื่อเป็นการตอบแทน แต่ช่างไม้ชื่อจอห์น ทิบีตส์ (พอล ดาโน) ไม่พอใจและเริ่มคุกคามฟอร์ดด้วยคำพูดต่าง ๆ
เหตุการณ์ระหว่าทิบีตส์และนอร์ธัปเริ่มรุนแรงขึ้น ทิบีตส์เริ่มทำร้ายนอร์ธัป นอร์ธัปสู้กลับ เพื่อเป็นการแก้แค้นทิบีตส์และเพื่อนของเขาทำร้าย นอร์ธัป โดยการแขวนคอ
ให้ยืนด้วยนิ้วเท้านานหลายชั่วโมง ฟอร์ดอธิบายว่าเพื่อให้นอร์ธัปปลอดภัย นอร์ธัปต้องถูกขายให้กับเอ็ดวิน เอปส์ (ไมเคิล ฟาสเบนเดอร์) นอร์ธัปพยายามอธิบายว่าเขาเป็นเสรีชน แต่ฟอร์ดปฏิเสธที่จะรับฟังโดยอ้างว่าเขามีหนี้ต้องชำระในการซื้อนอร์ธัปมา เมื่อนอร์ธัปไปอยู่กับเอปส์ เอปส์เชื่อว่าตามพระคัมภีร์สามารถลงคนเป็นทาสและทำร้ายทาสได้ ทาสทุกคนต้องเก็บฝ้ายให้ได้สองร้อยปอนด์ทุกวัน มิเช่นนั้นจะถูกทำร้าย ทาสหญิงชื่อแพตซี (ลูพีตา ญองอ) ผู้เก็บฝ้ายได้มากกว่าห้าร้อยปอนด์ต่อวันได้รับคำชมอย่างมาก ในขณะที่เอปส์ก็ข่มขืนเธออยู่บ่อยครั้งและดูเหมือนจะหลงรักเธอเกินกว่าจะรู้ผิดชอบ ภรรยาของเอปส์ (ซาราห์ พอลสัน) ซึ่งอิจฉาแพตซีอยู่แล้วก็เริ่มทำให้แพตซีขมขื่นรวมทั้งทำร้ายเธอด้วย เหตุการณ์ยิ่งร้ายลง ทำให้แพตซีอยากตายและขอให้นอร์ธัปฆ่าเธอ นอร์ธัปปฏิเสธ
ต่อมาเกิดเหตุโรคระบาดในต้นฝ้ายทำให้โรงฝ้ายของเอปส์ไม่ได้ผลผลตเท่าที่ควร เอปส์เห็นว่าเป็นความผิดของทาสที่มาใหม่ผู้เป็นโรคระบาดจากพระเจ้า เอปส์จึงให้เจ้าของโรงฝ้ายใกล้กันเช่าตัวนอร์ธัปไปตลอดฤดู เขาได้รับความเชื่อมั่นจากเจ้าของโรงฝ้ายใหม่ผู้ยอมให้เขาเล่นซอในงานฉลองครบรอบแต่งงานของเพื่อนบ้าน และเก็บค่าจ้างไว้เอง เมื่อเขากลับมาที่โรงนาของเอปส์ เขาพยายามให้เงินกับอาร์มสบี (การ์เรต ดิลลาฮันท์) คนงานผิวขาวและอดีตผู้ดูแลโรงนาให้ส่งจดหมายไปให้เพื่อนนอร์ธัปที่นิวยอร์ก อาร์มสบีรับว่าจะส่งจดหมายให้และเอาเงินไป แต่กลับหักหลังนอร์ธัป นอร์ธัปแก้ตัวกับเอปส์ไปได้อย่างหวุดหวิดว่าเรื่องจดหมายไม่ใช่เรื่องจริง และต่อมาได้เผาจดหมายสู่อิสรภาพทิ้งทั้งน้ำตา นอร์ธัปเริ่มทำงานสร้างศาลาสวนกับกรรมกรชาวแคนาดาชื่อบาส (แบรด พิตต์) บาสพูดถึงความไม่เห็นด้วยในระบบทาสกับเอปส์ว่า เอปส์ไม่ได้สนใจคนที่ทำงานให้เขาเลย กลับมองเป็นสมบัติชิ้นหนึ่ง ทำให้เอปส์ไม่พอใจอย่างยิ่ง